laion/Wikipedia-Exotic huggingface dataset:
אאוגאנן, מלך הפיקטים

אאוגאנן או אאוגאנאן או אאוגאן או אואואן (באנגלית: Eóganan או Eogán או Uuen, בגאלית סקוטית: Eóganan mac Óengusa; נפטר ב-839) בנו של אואנגוס השני, היה מלך הפיקטים (מלך פורטריו). אאוגאנן מלך כשנתיים, החל מעלייתו לשלטון בשנת 836 או 837 ועד מותו. אאוגאנן היה בנו של אואנגוס השני, ועלה לשלטון לאחר מות דודו, דרסט התשיעי בשנת 836 או 837. ב"דברי ימי אירלנד" מוזכר פטירתו של אאוגאנן, יחד עם אחיו בראן בקרב נגד הויקינגים בשנת 839. קרב זה מוזכר גם ב"דברי ימי אלסטר". במותו הסתיימה שלטון צאצאיו של אואנגוס הראשון בממלכת הפיקטים. ב"דואן אלבאנאך" מוזכר אאוגאנן, יחד עם דודו ובן דודו דומנל מק קאוסטנטין כאחד מ"מלכי סקוטלנד". רשימה מאוחרת זו, מתקופת שלטונו של מלקולם השלישי מציינת את החשובים במלכי סקוטלנד ודאל ריאטה. מסורות איריות מציינות כי אאוגאנן נפגש עם רגולוס הקדוש בפורטביוט כאשר רגולוס הביא את שרידיו של אנדרו הקדוש לסקוטלנד. כמו כן אאוגאנן שמר ומימן מנזרים בנורת'מבריה (ועד שנת 840 נאמרו בהם תפילות בעבורו). על פי "דברי ימי הפיקטים", לאחר מותו של אאוגאנן עלה לשלטון אואוראד לתקופה קצרה, ואחריו מלכו בניו של אואוראד: ברידיי, קיניאוד ודרסט. אחד מצאצאיו היה קנת מק אלפין שנחשב לראשון בין מלכי ממלכת סקוטלנד. דברי ימי אלסטר (בלטינית) דברי ימי אלסטר (תרגום לאנגלית) דברי ימי הפיקטים
עולם התרבות

עולם התרבות היא אנציקלופדיה מצוירת לנוער שיצאה בהוצאת מסדה בשנת 1965. האנציקלופדיה היא גרסה עברית של האנציקלופדיה האיטלקית CAPIRE (להבין) בהוצאת האחים פאברי ממילאנו. האנציקלופדיה עולם התרבות מהווה מעין המשך לאנציקלופדיה תרבות של אותה הוצאה, וגם היא נערכה בידי ג'ובאני פאברי. כמו האנציקלופדיה CONOSCERE עליה מבוססת האנציקלופדיה תרבות, גם אנציקלופדיה CAPIRE נמכרה בהתחלה כחוברות ואז בפורמט מלא. בישראל נמכרו החוברות בפורמט "אנציקלופדיה עולם התרבות" וכריכות החוברות (המקבילות לאנציקלופדיה המילונית של תרבות), שעסקו בהיסטוריה, נמכרו כאנציקלופדיה נפרדת בשם- "העולם מראשיתו ועד ימינו". הגרסה האיטלקית המקורית יצאה לאור בשנים 1963-1977. אנציקלופדיה עולם התרבות עסקה בנושאי ארכאולוגיה, אדריכלות, אומנות, אסטרונומיה, ביולוגיה, בוטניקה, כימיה, קולנוע, גוף האדם, משפטים, כלכלה, אנטומולוגיה, בולאות, פילוסופיה, פיזיקה, גאוגרפיה, גאולוגיה, ספרות, מינרללולוגיה, מוזיאונים, מוזיקה, נומיסמטיקה, ציור, פוליטיקה, פסיכולוגיה, דת, פיסול, היסטוריה, תיאטרון, טלוויזיה, תכנון אורבני, זואולוגיה ועוד. כיאה לשמה, נכללו באנציקלופדיה ערכים רבים בנושאי תרבות האדם, לצד ערכים על מדעי החיים ומדעים מדויקים. כמו כן נוספו למהדורה העברית ערכים בנושאים ישראליים ויהודיים, כאשר לצד כל ערך נכתב שמו של כותב הערך. ב"עולם התרבות" נעשה שימוש רב יותר בצילומים, לעומת הציורים שעיטרו את "תרבות". האנציקלופדיה מונה בגרסה העברית 12 כרכים, בגרסה האיטלקית המקורית הגיעה בשיאה ל-17 כרכים, לא כולל האנציקלופדיה ההיסטורית. באיטליה המשיכה לצאת האנציקלופדיה עד שנות השבעים וכללה גם תקליטי אודיו. כריכת הגרסה האיטלקית עמוד מתוך הגרסה העברית עמוד מתוך הגרסה העברית אנציקלופדיה תרבות העולם מראשיתו ועד ימינו
ויקטור קאהן

ויקטור קאהן (ברוסית: Виктор Кан;‏ 1889, מוסקבה – 6 באוקטובר 1971, ניס) היה שחמטאי יהודי-רוסי-צרפתי. קאהן נולד במוסקבה אך עזב את רוסיה בשנת 1912 והגיע בסופו של דבר לצרפת, לאחר ששהה בשוודיה, דנמרק וגרמניה. קאהן ניצח באליפות קופנהגן בשנת 1916; שנתיים מאוחר יותר חלק באותה תחרות מקום 8-9. לאחר מלחמת העולם הראשונה חלק קאבן מקום ראשון-שני בתחרות הארלם 1919. בשנת 1920 הגיע למקום העשירי בתחרות פריז (ניצח: פרדריק לאזארד). בשנת 1921 הגיע למקום השלישי בתחרות אוטרכט (ניצח: אדולף אולנד). בשנת 1922 חלק מקום 2-3 בתחרות פריז (ניצח: אנדרה מופאנג). בשנת 1923 ניצח קאהן בתחרות פריז לזכרו של פילידור. בשנת 1924 חלק קאהן מקום 4-7 בתחרות פריז (ניצח: אז'ן זנוסקו-בורובסקי). בשנת 1925 חלק קאהן מקום 5-7 באליפות פריז (ניצחו: אברהם באראץ וויטלי הלברשטט), הגיע למקום הרביעי בתחרות סקרבורו (ניצח: מסימיליאנו רומי ), חלק מקום ראשון שני עם ברטראן בתחרות פריז. בשנת 1926 חלק מקום 3-4 באליפות פריז (ניצח: לאון שוורצמן ), חלק מקום 3-4 בתחרות פריז (ניצחו: פטר פוטמקין וויטלי הלברשטט), חלק מקום 5-6 בתחרות סקרבורו (ניצח: אלכסנדר אלכין) והגיע שלישי בתחרות פריז (ניצח: אברהם באראץ). בשנת 1927 חלק מקום 8-9 באליפות פריז (ניצח: אברהם באראץ). בשנת 1930 חלק מקום 3-5 באליפות פריז (ניצח: יוסף צוקרמן). לאחר שקאהן התיישב בעיר ניצה, הוא קיבל אזרחות צרפתית. בשנת 1932 הגיע למקום התשיעי באליפות צרפת ה-11 (ניצח: מוריס רייזמן). בשנת 1933 חלק מקום 3-4 באליפות צרפת ה-12 (ניצח: אריסטיד גרומר). בשנת 1934 ניצח קאהן באליפות צרפת ה-13 שהתקיימה בפריז, חלק מקום ראשון שני עם מוריס רייזמן באליפות ה-16 של פריז והגיע למקום השני, לאחר אז'ן זנוסקו-בורובסקי בתחרות ניצה. בשנת 1935 חלק מקום ראשון שני עם ג'ורג' קולטנובסקי בתחרות מולט. בשנת 1937 הגיע למקום השלישי בתחרות ניצה (ניצח: אלכסנדר אלכין) והגיע למקום השלישי בתחרות טולוז, אליפות צרפת ה-16 (ניצחו: אריסטיד גרומר ואמדה ג'יבו). בשנת 1938הגיע למקום הרביעי באליפות ה-17 של צרפת (ניצחו: מוריס רייזמן ואריסטיד גרומר). קאהן ייצג את נבחרת צרפת בארבע אולימפיאדות, ואת רוסיה פעם אחת: באולימפיאדת השחמט 1924, אולימפיאדת השחמט הלא רשמית הראשונה שהתקיימה במקביל לאולימפיאדת פריז (1924). השיג 1.5 נקודות מחמישה משחקים ולא השתתף בשלבים הבאים מסיבה לא ידועה. באולימפיאדת השחמט 1931 שיחק קאהן בלוח השלישי של נבחרת צרפת, והשיג 3.5 נקודות מ-13 משחקים. באולימפיאדת השחמט 1933, אולימפיאדת השחמט החמישית שאורגנה על ידי פיד"ה שיחק קאהן בלוח השלישי של נבחרת צרפת וצבר 6 נקודות ב-12 משחקים. באולימפיאדת השחמט 1935, אולימפיאדת השחמט השישית שאורגנה על ידי פיד"ה שיחק קאהן בלוח הרביעי של נבחרת צרפת וצבר 3 נקודות ב-9 משחקים. באולימפיאדת השחמט 1939, אולימפיאדת השחמט השמינית שאורגנה על ידי פיד"ה שיחק קאהן בלוח השלישי של נבחרת צרפת וצבר 6.5 נקודות ב-18 משחקים ויקטור קאהן, באתר צ'סגיימס (באנגלית) מידע כללי Scarborough 1926 Chess Olympiad: Paris 1924, באתר OlimpBase 4th Chess Olympiad: Prague 1931, באתר OlimpBase 5th Chess Olympiad: Folkestone 1933, באתר OlimpBase 6th Chess Olympiad: Warsaw 1935, באתר OlimpBase 8th Chess Olympiad: Buenos Aires 1939, באתר OlimpBase
בעיית הראוי-מצוי

בעיית המצוי-ראוי (באנגלית: is-ought problem) הוא מונח במטא-אתיקה שטבע דייוויד יום, בספרו "מסכת טבע האדם". המונח מתייחס לכשל הלוגי שבעירוב טענות המתבססות על המצוי, עם מסקנות העוסקות בראוי. הוא אומר, לטיעונים המנסים להסיק מה שראוי מטענות הנוגעות למה שמצוי, ולהפך. הצדקה שכזו אינה תקפה מבחינה לוגית, משום שהמסקנה מכילה יסוד זר להקדמותיו של הטיעון. א. המצדדים בתורת האבולוציה גורסים, כי היצורים המותאמים ביותר - שורדים (מצוי). ב. עניי העיר לא יישרדו את החורף אם לא נספק להם עזרה (מצוי). לפיכך: ג. מן הראוי שלא לסייע לעניים (ראוי). א. טבעו הביולוגי של האדם לשאוף להתרבות (מצוי). לפיכך: ב. מן הראוי שכל אדם ישאף להתרבות (ראוי). א. בחברות שונות נהוגים כללי מוסר שונים, המנוגדים זה לזה (מצוי). ב. אילולא אותם כללים מיוחדים הייתה החברה מאבדת את יציבותה (מצוי). לפיכך: ג. מן הראוי שכל אדם ישמור על כללי המוסר הנהוגים בחברה בה הוא מתגורר (ראוי) (רלטיביזם מוסרי). א. אלוהים ציווה לשמור מצוותיו במעמד הר־סיני (מצוי). ב. אלוהים ברא את העולם ואת האדם (מצוי). לפיכך: ג. מן הראוי שכל אדם יקיים את מצוות האל (ראוי) (ביסוס המוסר על הדת). פנייה אל הטבע ספקנות מוסרית מדע המוסר דוד יום, מסכת טבע האדם, (תרגום מאנגלית: יוסף אור), ירושלים: הוצאת ספרים ע"ש י"ל מאגנס, תשנ"ג. חיים נבון, ראוי ומצוי: ערעור יהודי על שורשי הליברליזם, באתר השילוח ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
אלירן אלקיים

אלירן אלקיים (נולד ב-30 באוקטובר 1976) הוא כדורגלן עבר ישראלי ששיחק בעמדת הבלם. אלקיים החל את הקריירה במחלקת הנוער של מכבי חיפה. לאחר שתי עונות בקבוצה הבוגרת של המועדון, בהן לא זכה לדקות משחק רבות, הושאל אלקיים למכבי פתח תקווה לעונה אחת. בפתח תקווה היה אלקיים לשחקן הרכב ועזר לה להתברג בצמרת. כשחזר לחיפה הוא שוב לא זכה לדקות משחק רבות, אך לאחר שדניאל בריילובסקי החליף את גיורא שפיגל כמאמן, הפך אלקיים לשחקן הרכב קבוע בקבוצה. את משחק גמר גביע המדינה, בו חיפה ניצחה את הפועל ירושלים וזכתה בגביע, החמיץ אלקיים בשל כרטיס אדום. העונה שלאחר מכן, עונה שזכורה בעיקר בזכות מסע ההצלחות של חיפה בגביע המחזיקות, הייתה הפכפכה עבור אלקיים. בתחילת העונה הוא הצטיין במשחק בפארק דה פראנס נגד פריז סן-ז'רמן, ואף זכה לתמונת שער ב"ל'אקיפ", יומון הספורט המוביל בצרפת. לאחר שהצטיין גם במפגש השני נגד הצרפתים, וכשכבר היה בדרך לסגל נבחרת ישראל, נפצע אלקיים באימון ושבר את רגלו השמאלית. בעקבות הפציעה החמיץ אלקיים את המשך העונה, כולל משחקי קבוצתו באירופה והזימון הצפוי לנבחרת. במהלך מחנה האימונים לקראת העונה שלאחר מכן שוב שבר אלקיים את רגלו, והוא החל תהליך שיקום ארוך. לאחר השיקום חזר אלקיים לשחק כדורגל. לאחר עונת 2000/2001 בה לא מצא את מקומו במכבי חיפה, הושאל אלקיים ליריבה העירונית, הפועל חיפה. במהלך עונה זו התאבד הבעלים רובי שפירא, ובסופה ירדה הקבוצה לליגה הלאומית. לאחר הירידה עבר אלקיים להפועל פתח תקווה לעונה אחת, ולאחריה חזר לשורות הפועל חיפה, ששיחקה עדיין בליגה הלאומית, הפעם כקפטן הקבוצה. בעונת 2003/2004 העפילה הקבוצה לגמר גביע המדינה, שם הפסידה 4-1 לבני סכנין, והצליחה לחזור לליגת העל. בעונה שלאחר מכן שוב ירד עם הקבוצה לליגה הלאומית. לאחר הירידה חתם אלקיים בשורות הפועל נצרת עלית, וגם איתה ירד לליגה הלאומית. עונה לאחר מכן עבר לקבוצת בני יהודה תל אביב. באחד ממשחקי האימון בתחילת אותה עונה איבד אלקיים את הכרתו, וניצל בזכות טיפול מהיר של הצוות הרפואי שנכח במקום. לאחר שלא התאקלם בבני יהודה עבר בחלון ההעברות בינואר שוב להפועל חיפה, עד לסיום העונה. בעונת 2007/2008 חזר להפועל נצרת עלית, אך גם את עונה זו לא סיים באותה קבוצה, ונטש בסוף ינואר לטובת בית"ר שמשון תל אביב, איתה העפיל עד לחצי גמר גביע המדינה. לאחר שנה וחצי בקבוצה עבר לשחק במכבי כפר כנא, ובקיץ 2011 פרש ממשחק פעיל, לאחר ששיחק בעונתו האחרונה במכבי עירוני קריית אתא. אלקיים מתגורר בקריית אתא, נשוי ואב לשניים. עוסק בנדל"ן. אלירן אלקיים, באתר ההתאחדות לכדורגל בישראל אלירן אלקיים, באתר Transfermarkt אלירן אלקיים, באתר FootballDatabase.eu פרופיל(הקישור אינו פעיל), באתר מכבי חיפה
מייסון

מייסון (Mason) הוא שם משפחה שמקורו באנגלית ומשמעותו בנאי. האם התכוונתם ל... אישים: ג'יימס מייסון (שחקן) (1909 - 1948) - שחקן קולנוע בריטי ג'יימס מייסון (שחמטאי) (1849 - 1905) - שחמטאי אנגלי וסופר שחמט ג'קי מייסון – רב מוסמך וסטנדאפיסט אמריקאי כריס מייסון – שחקן בריטי ניק מייסון – מתופף להקת פינק פלויד רוג'ר מייסון ג'וניור – כדורסלן אמריקאי, קלעה של הניו יורק ניקס אחרים: אנדרטת ג'ורג' מייסון – אנדרטה הממוקמת בפארק הפוטומק המזרחי שבעיר וושינגטון פרי מייסון – דמות בדיונית פרי דמיונה של ארל סטנלי גרדנר קו מייסון דיקסון – קו המפריד בין מדינת פנסילבניה בצפון לבין מרילנד ווירג'יניה המערבית
איגנורטיו אלנכי

איגנורטיו אלנכּי (מלטינית: Ignoratio elenchi – התעלמות מהנושא; על פי המילה היוונית ελεγχος, "הפרכה") הוא טיעון מקבוצת כשלי הסחה השייכת לכשלי אי-רלוונטיות, בו מוצג טיעון העשוי להיות תקף כשלעצמו, אך מוכיח או תומך במסקנה שונה מזו שמנסים להוכיח. איגנורטיו אלנכּי ידוע גם בשם "מסקנה לא-רלוונטית". הכשל זוהה לראשונה על ידי אריסטו ככישלון של השואל בעת ניסיון להפריך טיעון של משיב. כאשר הכשל מכוון, הוא מכונה "מליח אדום" (באנגלית: "Red herring"), במשמעות של ניסיון לבלבל ולהסיח דעתו של אדם במכוון. ביטוי זה מבוסס, לפי טענות, על הניסיון להסיט כלבים מנתיב הריח באמצעות שימוש במליחים מעושנים. הריח החזק של המליח עשוי לבלבל את ההולך ולהובילו לנתיב שגוי. המבנה הטיפוסי של "מליח אדום" במסגרת דיון הוא כדלקמן: נושא א' נדון נושא ב' מועלה בהסוואה של דיון בנושא א' נושא א' נזנח פרקליט הגנה: "העבירה המיוחסת למרשי, אם בוצעה, אינה פלילית, אך מרשי סבל עינוי דין ממושך לאורך שנים בגלל זוטי דברים כאלה". (אין קשר בין הוכחת חפותו של הנאשם לטיעון). "מצב העוני החמור מחייב כינון חוק שכר מינימום". (אפשר להסכים עם הטענה הראשונה, אך אין נובעת ממנה הסכמה לטענה השנייה). Dr. Naugle Phil, Fallacies of Relevance Definition of IGNORATIO ELENCHI, www.merriam-webster.com (באנגלית) Ignoratio Elenchi (Irrelevant Conclusion); Straw Man; Red Herring; Non Sequitur, philosophy.lander.edu Douglas N. Walton, 'Informal Logic: A Handbook for Critical Argument', 1989, עמ' 79
רינקה דייקסטרה

רינקה דייקסטרה (בהולנדית: Rineke Dijkstra; נולדה ב-2 ביוני 1959) היא צלמת הולנדית. דייקסטרה נולדה בסיטרד שבמחוז לימבורג בדרום הולנד. בין השנים 1981 ו-1986 למדה אמנות ב-"Gerrit Rietveld Academy", שבאמסטרדם, לאחר מכן היא עבדה במשך שבע שנים כצלמת מגזינים. עיקר עבודתה היה בצילומי דיוקנאות מוזמנים. דייקסטרה עובדת במדיום הצילום והוידאו ארט. היא מצלמת סטילס בגדולים ומשתמשת בצילומיה בפלאשים ישירים על האובייקט אותו היא מצלמת. דייקסטרה מתמקדת בעבודותיה בפורטרטים, עובדת בדרך כלל בסדרות ומחפשת בעיקר אחר קבוצות מתבגרים (חיילים, בליינים וכו'). מצולמיה ממוקמים לרוב במרכז הפריים כשהרקע מינמליסטי בדרך כלל. "Beach portraits" הוא אחד מהפרויקטים המוקדמים של דייקסטרה, שצולם בין השנים 1992-1996. בראיון שהיה איתה, סיפרה דייקסטרה כי הפרויקט החל כאשר שברה את הירך ונאלצה לשחות מדי יום, ואז החלה לצלם את עצמה מיד עם תום השחייה. "היה לי רק בגד ים לגופי, מעין עירום נפשי, לא ממש פיזי". מכאן התגלגל הפרויקט לצילום בני נוער בבגד ים על החוף. בפרויקט זה היא מצלמת בני נוער וילדים על חופי ים במקומות שונים בעולם. הדמויות בצילומים מנותקות מהקשר ומסביבה ונושאות מבט למצלמה. בתצלומיה היא מחפשת בדרך כלל את המאחד, האוניברסלי, הכללי, ולאו דווקא את המקומי. היא מבקשת להפקיע את הזהות הלוקאלית לטובת תובנה אוניברסלית ביחס לבני גיל הנעורים. עבודותיה נמצאות, בין היתר, באוספי גלריית טייט והמוזיאון לאמנות מודרנית בניו יורק. דייקסטרה מתגוררת כיום בברלין. מדיה וקבצים בנושא רינקה דייקסטרה בוויקישיתוף רינקה דייקסטרה, ברשת החברתית פייסבוק רינקה דייקסטרה, ברשת החברתית אקס (טוויטר) רינקה דייקסטרה באתר artnet רוברטה סמית, הניו יורק טיימס, צילום, רגע לפני המסכה, באתר הארץ, 13 ביולי 2012 רינקה דייקסטרה באתר גלריית טייט רינקה דייקסטרה באתר המוזיאון לאמנות מודרנית בניו יורק
רומח הדרקון - דרקונים של דמדומי הסתיו

דרקונים של דמדומי הסתיו (באנגלית: Dragonlance: Dragons of Autumn Twilight) הוא סרט הנפשה משנת 2008 בבימויו של ויל מאוגניוט. זהו הראשון מבין סדרת סרטי הנפשה המבוססים על סדרת הספרים "רשומות רומח הדרקון". עלילת הסרט מבוססת על הרומן הראשון בסדרה בשם "דרקונים של דמדומי הסתיו". שישה חברים הרפתקנים, בהם גמד, אדם חצי-אלף חצי-אנושי, לוחם, מכשף, אביר וקנדר – נדדו בנפרד במשך שנים רבות על מנת למצוא את האלים האמיתיים של היקום. כעת, חמש שנים מאוחר יותר, הם מתאחדים בשל השמועות הגוברת בדבר מלחמה קרבה והתגברות כוחות הרוע. ההוכחה לקיומם של האלים מגיעה בדמותה של נסיכה ברברית בעלת מטה קסמים. בהנהגתה יילחמו החבורה בצבא דרקונים אשר פולש לארצם. תניס חצי-אלף - מייקל רוזנבאום רייסטלין מאז'ר – קיפר סאת'רלנד סהר פז - לוסי לולס חלמיש כור-אש – פרד טטשיור טיקה וויילן - מישל טרכטנברג קרמון מאז'ר – רינו רומנו גדילן קוץ-רגל - ג'ייסון מרסדן פיזבן - ניל רוס סער בהיר-להב – מארק וורדן מי נהר – פיל למאר בופו – ברינה פיניקס ורמינארד – דייוויד סובולוב לאורנה קנן – קרוליין גלברט פורתיוס קנן – די בראדלי בייקר לדברי אחת ממפיקי הסרט, סינדי רייס, הסרט משלב הנפשה מסורתית והנפשת מחשב תלת-ממדית. ההנפשה פותחה על ידי סטודיו ההנפשה ההודי "Toonz Animation". ב-22 באוקטובר 2007 יצא לראשונה הקדימון לסרט. אתר האינטרנט הרשמי של רומח הדרקון - דרקונים של דמדומי הסתיו "רומח הדרקון - דרקונים של דמדומי הסתיו", במסד הנתונים הקולנועיים IMDb (באנגלית) "רומח הדרקון - דרקונים של דמדומי הסתיו", באתר נטפליקס "רומח הדרקון - דרקונים של דמדומי הסתיו", באתר AllMovie (באנגלית) "רומח הדרקון - דרקונים של דמדומי הסתיו", באתר Rotten Tomatoes (באנגלית) "רומח הדרקון - דרקונים של דמדומי הסתיו", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ראלף לורן

ראלף לורן KBE (באנגלית: Ralph Lauren; נולד ב-14 באוקטובר 1939) הוא מעצב אופנה יהודי-אמריקאי, העומד בראש בית האופנה שייסד, "פולו ראלף לורן". נולד בשם ראלף ליפשיץ (Ralph Lifshitz) ברובע הברונקס שבניו יורק לזוג מהגרים יהודים, פריידל ופרנק ליפשיץ, שהיגרו לארצות הברית מבלארוס. כבר בצעירותו עבד לורן אחרי שעות הלימודים כדי לרכוש חליפות. כשהיה בן 16, שינה אחיו של ראלף, ג'רי, את שם המשפחה של כל בניה ללורן (מלבד אחיו לני ששמר על שם המשפחה ליפשיץ שנים רבות). למד שנתיים בבית הספר התיכון של ישיבה יוניברסיטי. הוא החל ללמוד מנהל עסקים ב-Baruch College, אך נשר אחרי שנתיים. בין השנים 1962 ל-1964 שירת לורן בצבא ארצות הברית. אחרי שהשתחרר מהצבא, נישא לריקי לאו-ביר. על-אף שמעולם לא למד בבית ספר לאופנה, הוא החל לעבוד כאיש מכירות עבור חברת ההלבשה לגברים "Brooks Brothers". בשנת 1967, עם גיבוי פיננסי של נורמן הילטון, פתח לורן חנות עניבות, בה מכר גם עניבות בעיצובו, תחת המותג "פולו". מאוחר יותר הוא רכש מהילטון את הזכויות על השם. בתקופה זו הפכה אימפריית האופנה של לורן לעסק השווה מיליארדי דולרים. בשנת 1970 זכה לורן בפרס העיר ניו יורק עבור קולקציית בגדי הגברים שיוצרה באופן בלעדי עבור שובר הלבבות אנדרו מקלין. בערך באותה התקופה הוא הוציא קולקציה של חליפות נשים, שנתפרו בסגנון גברי קלאסי, שעל כתפן הופיע לראשונה הסמל של פולו ראלף לורן. בשנת 1972 ייצר לורן חולצות עם שרוול קצר, הנושאות עליהן את הסמל של פולו, ב-24 צבעים. בשנת 1987 אובחן לורן כסובל מגידול שפיר במוח. באפריל אותה שנה הוא עבר ניתוח להסרת הגידול, והחלים באופן מלא. ב-11 ביוני 1997 הפכה חברת פולו ראלף לורן לחברה ציבורית, הנסחרת בבורסה לניירות ערך בניו יורק, תחת הסימול RL. ללורן יש שלושה ילדים- שני בנים ובת; אנדרו, דייוויד, העובד כמנהל בחברה של אביו, ודילן, הבעלים של חנות ממתקים ענקית ומפורסמת במנהטן. בשנת 2003 הודיע אחיינו של ראלף לורן, גרג לורן, שחקן וצייר אמריקאי, על אירוסיו לשחקנית אליזבת' ברקלי. לורן עיצב עבור הזוג את כל בגדי האירוע, לרבות השמלה של הכלה. בשנת 2018 זכה לתואר אבירות (KBE) ממסדר האימפריה הבריטית. לורן ידוע גם כאספן מכוניות קלאסיות. האוסף שלו הוצג לאחרונה במוזיאון לאמנות של בוסטון. לורן היה מושאן של מספר ביוגרפיות שנכתבו על אודותיו בידי ג'פרי טרכטנברג, מיכאל גרוס וקולין מקדוול. החברה שלו שמשה כמקום התרחשות סצנות רבות בסיטקום "חברים" (החל מעונה 5), והוא בעצמו הופיע בה הופעת אורח בעונה 6, פרק 8. הוא נבחר לעצב את החליפה של מלאניה טראמפ בטקס השבעת בעלה כנשיא ארצות הברית, דונלד טראמפ. תאגיד פולו ראלף לורן (Ralph Lauren Corporation) אתר האינטרנט הרשמי של ראלף לורן (באנגלית) ראלף לורן, ברשת החברתית פייסבוק ראלף לורן, ברשת החברתית אקס (טוויטר) ראלף לורן, ברשת החברתית אינסטגרם ראלף לורן, ברשת החברתית טיקטוק ראלף לורן, סרטונים בערוץ היוטיוב ראלף לורן, באתר פינטרסט אתר האינטרנט של ראלף לורן סוזי מנקס, כשמכוניות ובגדים מתנגשים על המסלול, באתר הארץ, 23 במאי 2011 רון מיברג, ‏פסטורליה אמריקאית, באתר מעריב אונליין, 24 בדצמבר 2018 ראלף לורן, באתר אנציקלופדיה בריטניקה (באנגלית) רון מיברג, העולם על פי ראלף, זמן ישראל, 20 בספטמבר 2024 הפרופיל של לורן, באתר פורבס
דלפין דה ז'ירארדן

דלפין דה ז'ירארדן (בצרפתית: Delphine de Girardin‏; 24 בינואר 1804 - 29 ביוני 1855) הייתה משוררת וסופרת צרפתייה. דלפין נולדה בעיר אאכן (כיום בגרמניה) והוטבלה בשם דלפין גיי. אמה, מארי פרנסואז סופי גיי, הייתה סופרת, ודלפין גדלה באווירה ספרותית מעולה, לקחה חלק בחוגים הרומנטיים בפריז מיסודו של שארל נודייה ופרסמה את שיריה הראשונים בכתב העת "המוזה הצרפתית". היא פרסמה שני ספרים שעסקו בנושאים שונים: "מאמרים פואטיים" (1824) ו-"מאמרים פואטיים חדשים" (1825). במרוצת ביקור באיטליה ב-1827 נתפסה להתלהבות בהשראת עולם הספרות של רומא וכתבה את קובץ שיריה "נאפולין" שראה אור ב-1833. ב-1831 נישאה לאמיל דה ז'ירארדן, שהיה בעליו של העיתון היומי "לה פרס", מה שפתח בפניה אופקים ספרותיים חדשים. ב-1832 פרסמה את אוסף הסיפורים "סיפוריה של אישה זקנה לאחייניה", ב-1835 את הרומן "המרקיז מפונטנאז'" וב-1836 את הרומן "מקל ההליכה של אדון דה בלזאק". בין 1836 ו-1839 כתבה "רשימות בהשראה רוחנית" שהופיעו בעיתון היומי של בעלה תחת שם העט שארל דה לוניי. רשימות אלה שפורסמו ב-1843 בקובץ "מכתבים פריזאיים" זכו להצלחה רבה. בין מחזותיה, שנכתבו בפרוזה ובחרוזים, "בית הספר לעיתונאים" (1840), "יהודית" (1843), "קלאופטרה" (1847) ו-"ליידי טרטיף" (1853). לדלפין דה ז'ירארדן נודעה השפעה רבה על החוגים הספרותיים של פריז, ועל המבקרים בסלון שלה נמנו: תאופיל גוטייה, אונורה דה בלזק, אלפרד דה מיסה, ויקטור הוגו, אלכסנדר דיומא האב, ז'ורז' סאנד ואלפונס דה למרטין. אוסף של יצירותיה פורסם בשישה כרכים ב-1860–1861. דלפין דה ז'ירארדן – מתוך מכתבים פריזאיים (מצרפתית: רותם עטר), דחק, כרך טז, 2023. כתבי דלפין דה ז'ירארדן בפרויקט גוטנברג (באנגלית) ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
TBV לאמגו

TBV לאמגו היא קבוצת כדוריד מהעיר לאמגו שבגרמניה. אולמה הביתי של הקבוצה הוא ליפרלנדהל והיא משחקת בליגה הגרמנית בכדוריד. השם הראשון של קבוצה היה בלספורטורין לאמגו 1911. מדי הקבוצה הם: כחול ולבן. אליפות גרמניה 2 (1997, 2003) הגביע הגרמני 3 (1995, 1997, 2002) גביע המחזיקות של אירופה 1 (1996) גביע ה-EHF 1 (2006) מדיה וקבצים בנושא TBV לאמגו בוויקישיתוף אתר האינטרנט הרשמי של TBV לאמגו ערך זה הוא קצרמר בנושא כדוריד. אתם מוזמנים לתרום לוויקיפדיה ולהרחיב אותו.
עלובי החיים (פירושונים)

האם התכוונתם ל... ספרות עלובי החיים – רומן משנת 1862 מאת הסופר הצרפתי הנודע ויקטור הוגו קולנוע עלובי החיים (סרט, 1909) – סרט קולנוע אמריקאי בבימויו של ג'יי סטיוארט בלאקטון עלובי החיים (סרט, 1917) – סרט קולנוע אמריקאי בבימויו של פרנק לויד עלובי החיים (סרט, 1925) – סרט קולנוע צרפתי בבימויו של הנרי פרסקאוט עלובי החיים (סרט, 1934) – סרט קולנוע צרפתי בבימויו של ריימונד ברנרד עלובי החיים (סרט, 1935) – סרט קולנוע אמריקאי בבימויו של ריצ'רד בולסלווסקי עלובי החיים (סרט, 1948) – סרט קולנוע איטלקי בבימויו של ריקרדו פרדה עלובי החיים (סרט, 1952) – סרט קולנוע אמריקאי בבימויו של לואיס מיילסטון עלובי החיים (סרט, 1958) – סרט קולנוע צרפתי בבימויו של ז'אן-פול לה שאנוס עלובי החיים (סרט, 1978) – סרט קולנוע בריטי בבימויו של גלן ג'ורדן עלובי החיים (סרט, 1982) – סרט קולנוע צרפתי בבימויו של רוברט הוסיין עלובי החיים (סרט, 1995) – סרט קולנוע צרפתי בבימויו של קלוד ללוש עלובי החיים (סרט, 1998) – סרט קולנוע אמריקאי בבימויו של בילה אוגוסט עלובי החיים (סרט, 2012) – סרט קולנוע אמריקאי בבימויו של טום הופר עלובי החיים (סרט, 2019) – סרט קולנוע צרפתי בבימויו של לאדז' לי רדיו עלובי החיים (תסכית רדיו) – תסכית רדיו אמריקאי בבימויו ובכיכובו של אורסון ולס משנת 1937 תיאטרון עלובי החיים (מחזמר) – מחזמר מצליח שנכתב על פי הרומן טלוויזיה עלובי החיים (סדרת סרטים, 1967) – סדרת סרטים בת 10 חלקים של ה-BBC עלובי החיים (סרט, 1978) – סרט טלוויזיה אמריקאי בבימויו של גלן ג'ורדן עלובי החיים (מיני-סדרה) – מיני-סדרה צרפתית בת 2 חלקים משנת 2002 עלובי החיים (סדרת אנימציה) – סדרת אנימציה יפנית בת 52 פרקים משנת 2007 עלובי החיים (מיני-סדרה, 2018) – מיני-סדרה בריטית משנת 2018
טיטאן (פירושונים)

האם התכוונתם ל... טיטאן (ירח) – ירחו של שבתאי טיטאנים – דמויות מהמיתולוגיה היוונית נונאטאק טיטאן – נונאטאק באי אלכסנדר שלמול חופי חצי האי האנטארקטי שבאנטארקטיקה טיטן (סדרת טילים) – משפחה של טילים ומשגרים אמריקניים טיטן 1 – הטיל הראשון בסדרת הטילים טיטן. טיטן 2 – הטיל השני בסדרת הטילים טיטן, שהוסב למשגר לוויינים וחלליות טיטן 3A – משגר לוויינים שהיווה שלב בפיתוח משגרים נוספים בסדרת הטילים טיטן טיטן 3E – משגר לוויינים וחלליות מסדרת טיטן ששימש לתוכניות וויאג'ר וויקינג טיטאן (מנוע משחק) – מנוע משחק למחשבי PC טנסי טייטאנס – קבוצת פוטבול מליגת ה-NFL טיטאן (מחשב על) – מחשב על שנבנה על ידי חברת Cray Research במעבדה הלאומית באוק רידג' לשימוש במיזמים מדעיים שונים טביעת הצוללת טיטאן – צוללת שטבעה במעמקי האוקיינוס האטלנטי ביוני 2023 Titan (שיר של בסה) – השיר של אלבניה באירוויזיון 2024
ניוטרון

האם התכוונתם ל... נייטרון – נוקליאון (חלקיק יסודי בגרעין האטום) חסר מטען חשמלי פצצת נייטרון – פצצה גרעינית הגורמת בעת התפוצצותה להקרנת כמות רבה של נייטרונים ופיזורם בסביבתה הקרובה ג'ימי ניוטרון – סרט אנימציה אמריקאי משנת 2001 ג'ימי ניוטרון (סדרת טלוויזיה) – סדרת אנימציה ממוחשבת אמריקאית
רוזן-צבי

האם התכוונתם ל... אריאל רוזן-צבי – משפטן ישראלי, חוקר בולט בתחום דיני המשפחה, כיהן כדיקן הפקולטה למשפטים באוניברסיטת תל אביב ישי רוזן-צבי – פרופסור לתרבות עברית באוניברסיטת תל אביב ועמית מחקר במכון שלום הרטמן בירושלים; נודע גם בהיותו בוגר ישיבת הסדר שסירב לשרת בשטחים; בנו של אריאל רוזן-צבי ואחיו של יששכר רוזן-צבי יששכר רוזן-צבי – משפטן ישראלי, חוקר בתחום המשפט הסביבתי והחברתי בישראל והמנחה האקדמי של התוכנית לצדק סביבתי במסגרת הקליניקות המשפטיות באוניברסיטת תל אביב; בנו של אריאל רוזן-צבי ואחיו של ישי רוזן-צבי ראו גם רוזן (פירושונים) רוזנצווייג